"Setswana Puo ya Gae (HL)/P2 24 DBE/Ngwanaitseele 2018 NSC POTSO 18: POTSO YA TLHAMO GA SE LORATO – MJ Magasa Terama ya Ga se Lorato e tlhagisa matlhabisaditlhong a mo botshelong a lerweng ke megagaru le go sa kgotsofale. Tshegetsa bonnete jwa tlhagiso e, o ikaegile ka ditiragalo tsa matlhabisaditlhong tse di senolwang ke moterama. Boleele jwa tlhamo e nne mafoko a a ka nnang 400–450. [25] POTSO 19: DIPOTSO TSE DIKHUTSHWANE GA SE LORATO – MJ Magasa Buisa nopolo e e latelang, mme o arabe dipotso. NOPOLO H MMUI A: (Ka khutsafalo a geletse dikeledi) O a itse le a tle le iteye motho lefatshe, e seng jaaka nna jaana. Ke gore mosadi yo ga a tlhole a iphitlha, o dira fela ke ntse ke mo lebile? Nna ke ne ke le botoka a sa mpone. (O bitsa bana) 5 Wena Lesego le Emang mmaalona o a ntshotla. Ga a ntseye jaaka rre wa lelapa le. MMUI B: (Ka pelo ya botlhoka kutlwelobotlhoko) A ke re bitse mme a tle fa, ga go thuse re bua ka ena a seyo. A e re o ntsha selelo sa gago, a bo a itseela ka tsebe ya gagwe. 10 MMUI C: O a itse nna ga ke bone mme molato. Kana le ena o bone golo gongwe kwa a ka nneng a etela teng. Motho o dira se a se boneng golo gongwe. MMUI A: O a utlwa! O a utlwa Lesego! Ke ona maitseo a ga kgaitsadio a? Le gale ngwana o gotsa mmaagwe. O tsoga a na le lelapa la gagwe a dira monna jaaka mmaagwe a ntira. Ke eletsa e kete bana bao ba gago ba ka tsoga ba 15 go tshotse jaaka o ntshotse. MMUI C: (Ka makgakga a ntse a sonyasonya, a goga dinko, a petla melomo e kete motho a nkgelwa ke sengwe) E e anyang e leletse e ruta e e mo maleng. Fa ya pele e gatileng teng, fela jalo le ya morago. Fa go ka ntiragalela, e tlaa be e le segotsa. 20 MMUI A: (Ka go itlhomodisa pelo) Wena ngwanaka Lesego le kgaitsadio Emang, lo ke lo bue le Gadifele mmaalona. Ditiro tsa gagwe ga se tse di kgatlhisang. Go monna mongwe wa koloi o nna fa. 19.1 Bana ba ga Mmui A ke bomang? (2) 19.2 Naya leina la lefelo la boitapoloso le Mmui A le Angeline ba neng ba ile kwa go lona. (1) 19.3 Ke goreng Mmui A a lelela mo baneng ba gagwe? (2) 19.4 Mmui C o raya eng fa a re: 'Fa go ka ntiragalela, e tlaa be e le segotsa.'? (2) 19.5 Seabe sa ga Mantsho ke sefe mo tsweletsong ya ditiragalo tsa terama e? (2) Kwalololo e ileditswe Phetla"